**EELNÕU 2021/364**

**KOMISJONID:**

|  |  |
| --- | --- |
| eelarve- ja arengu- |  |
| haridus- |  |
| kultuuri- |  |
| majandus- |  |
| revisjoni- |  |
| sotsiaal- |  |

**VILJANDI LINNAVOLIKOGU**

OTSUS

### 17. juuni 2021 nr

Viljandi linna valimiskomisjoni moodustamine

Kohaliku omavalitsuse korralduse seaduse § 22 lõike 1 punkti 13, kohaliku omavalitsuse volikogu valimise seaduse § 14 alusel ning lähtudes linnasekretäri ettepanekust Viljandi Linnavolikogu

**o t s u s t a b:**

1. Moodustada viieliikmeline Viljandi linna valimiskomisjon.

2. Viljandi linna valimiskomisjoni esimees on linnasekretär Ene Rink.

3. Nimetada Viljandi linna valimiskomisjoni liikmeteks Andres Mägi, Kadri Kobin, Marek Magnus, Tiina Põder.

4. Nimetada Viljandi linna valimiskomisjoni asendusliikmeteks Aili Öngo ja Kristiina Lensment.

5. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

6. Otsus jõustub teatavakstegemisest.

(allkirjastatud digitaalselt)

## Helir-Valdor Seeder

linnavolikogu esimees

# Koostaja(d): Ene Rink

**Esitatud:**

**Esitaja:** Viljandi Linnavalitsus **Ettekandja:** Ene Rink

**Lk arv:**

**Hääletamine:** poolthäälteenamus

Seletuskiri

**Viljandi linna valimiskomisjoni moodustamine**

Käesoleva linnavolikogu otsuse eelnõuga tehakse linnavolikogule ettepanek moodustada Viljandi linna valimiskomisjon ning nimetada komisjoni liikmed ja asendusliikmed.

Valla ja linna valimiskomisjoni ülesanne on registreerida käesoleva seaduse nõuete kohaselt esitatud kandidaadid, teha kindlaks valla või linna hääletamis- ja valimistulemused ning täita muid seadustest tulenevaid ülesandeid.

Valla ja linna valimiskomisjonil on vähemalt viis liiget. Valla ja linna valimiskomisjoni liikmed nimetatakse hiljemalt 90. päeval enne valimispäeva. Valla ja linna valimiskomisjonide volitused kestavad kuni komisjoni uue koosseisu nimetamiseni.

Valla ja linna valimiskomisjoni esimees on valla- või linnasekretär. Valla ja linna valimiskomisjoni liikmed nimetab oma otsusega volikogu valla- või linnasekretäri ettepanekul.

Volikogu nimetab valla- või linnasekretäri ettepanekul ka kuni kaks asendusliiget, kes asuvad komisjoni volituste ajal volikogu määratud järjekorras nende komisjoniliikmete asemele, kelle volitused on lõppenud.

Valla ja linna valimiskomisjoni teenindamise korraldab valla- või linnavalitsus.

Valla ja linna valimiskomisjoni liikmeks võib olla Eesti kodanik või Euroopa Liidu kodanik, kellel on hääletamisõigus kohaliku omavalitsuse volikogu valimistel. Valimiskomisjoni liikme püsiv elukoht ei pea olema selles vallas või linnas.

KOVVSi § 14 lõigetest 2 ja 3 lähtub, et valimiskomisjoni uus koosseis tuleb nimetada hiljemalt 90. päeva enne valimispäeva, valimiskomisjoni uue koosseisu volitused kestavad kuni komisjoni uue koosseisu nimetamiseni.

Viljandi linna valimiskomisjoni moodustamisel teen ettepaneku määrata komisjoni liikmeteks järgmised inimesed:

• Andres Mägi, kelle peamiseks ülesandeks komisjoni liikmena on tagada puuetega inimeste hea ligipääsetavus valimisjaoskondadele, valimise ruumides nõuetele vastava valgustuse tagamine, jaoskondade varustamine maskide, desovahendite jmt-ga;

• Kadri Kobin, dokumendihaldur, kelle peamiseks ülesandeks on dokumentide vormistamine ja dokumendivahetus ning info sisestamine ja vastuvõtmine valimiste infoportaalist;

• Marek Magnus, infotehnoloogia arendusspetsialist, kelle peamiseks ülesandeks on tagada häireteta IT alane töö;

• Tiina Põder, registripidaja, kelle peamiseks ülesandeks on rahvastikuregistriga töötamine valimiste ajal.

(allkirjastatud digitaalselt)

Ene Rink

linnasekretär